《家敷公自桂林分闱还惠我湘竹杖赋谢》
清代·陈恭尹

舟楫归从桂水湍，多君持赠玉琅玕。逢人真信成龙易，有实方知集凤难。

数点迷离尧女泪，一溪烟雨子牙竿。年来老脚差能健，从此登高得羽翰。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。